stanford-oval/wikipedia huggingface dataset:
טקס פרסי אנני ה-27
פרסים אישיים > עיצוב

ג'ון בל - עבודת נמלים - דרימוורקס ו-PDI
אלן בודנר - ענק הברזל - האחים וורנר
ויליאם קון - באג לייף - וולט דיסני ואולפני האנימציה של פיקסאר
דניאל סנט פייר - טרזן - וולט דיסני
מארק ווייטינג - ענק הברזל - האחים וורנר
פרסים אישיים > עיצוב בסדרת טלוויזיה

פול הרוד - "Boyz 'N' The Woods", ה-PJs - אולפני ויל וינטון
קרייג קלמן - "אה אוי דינמו", בנות הפאוור פאף - Cartoon Network
גלן מורקמי - "אגדות האביר האפל", הרפתקאות הבאטמן / סופרמן החדשות - האחים וורנר
סו רוז - "יום שישי", 4WD (ארבע נשים נוהגות) - וולט דיסני
ג'יי סטפנס - "זהות קדושה", קאבלאם! - פורצ'לייט אנטרטיינמנט
פרסים אישיים > סטוריבורד

מארק אנדרוז - ענק הברזל - האחים וורנר
לורנה קוק - נסיך מצרים - דרימוורקס
קווין אובראיין - ענק הברזל - האחים וורנר
בריאן פימנטל - טרזן - וולט דיסני
דין וולינס - ענק הברזל - האחים וורנר
פרסים אישיים > סטוריבורד בסדרת טלוויזיה

אלכס קירואן - "האיש ללא אף", אה כן! - ניקלודיאון
בוב מקנייט - "William Tell Overture", עבודות מיקי מאוס - וולט דיסני
מיטש שאואר - "The Day the World Got Really Screwed Up", העצבונים - ניקלודיאון
אדם ואן וויק - "בלאק אאוט", באטמן: הדור הבא - האחים וורנר
דייב ווסון - "מקס והבעיה המיוחדת שלו", אה כן! - ניקלודיאון
פרסים אישיים > דיבוב

מרי קיי ברגמן - קולה של שיילה ברופלובסקי - סאות' פארק: גדול יותר, ארוך יותר ולא מצונזר - פרמאונט
מיני דרייבר - קולה של ג'יין - טרזן - וולט דיסני
רייף פיינס - קולו של רעמסס - נסיך מצרים - דרימוורקס
אלי מרינטאל - קולו של הוגארט יוז - ענק הברזל - האחים וורנר
סוזן פלאשט - קולה של זירה - מלך האריות 2: מלכות סימבה - וולט דיסני
פרסים אישיים > דיבוב בסדרת טלוויזיה

צ'רלי אדלר - קול הפרה - פרה ותרנגול - Cartoon Network
טרה צ'ארנדוף - קול הבועות - בנות הפאוור פאף - Cartoon Network
אדי מרפי - קולו של תורג'וד סטאבס - ה-PJs - אולפני ויל וינטון
רוב פולסן - קולו של פינקי - סטיבן ספילברג מציג את פינקי, אלמירה והמוח - האחים וורנר
קרי סאמר - קולה של אלמירה - סטיבן ספילברג מציג את פינקי, אלמירה והמוח - האחים וורנר
פרסים אישיים > כתיבה

טוד אלקוט, כריס וייץ ופול ווייץ - עבודת נמלים - דרימוורקס ו-PDI
בראד בירד וטים מקנליס - ענק הברזל - האחים וורנר
ג'ון לסטר, אנדרו סטנטון, ג'ו ראנפט, דונלד מק'נרי ובוב שו - באג לייף - וולט דיסני ופיקסאר
טאב מרפי, בוב צודיקר ונוני ווייט - טרזן - וולט דיסני
טריי פארקר, מאט סטון ופאם בריידי - סאות' פארק: גדול יותר, ארוך יותר ולא מצונזר - פרמאונט
פרסים אישיים > כתיבה בסדרת טלוויזיה

אלן ברנט ופול דיני - "Rebirth Part I", באטמן: הדור הבא - האחים וורנר אנימציית טלוויזיה
ג'ים דאוטריב - "סרט הקאובוי של האנק", מלך הגבעה - טלוויזיה פוקס מהמאה ה -20 בשיתוף הפקות דדל-די, סרטי שיפוט ו -3 בידור לאמנויות
אוון דורקין ושרה דייר - "תביעה משפטית", Space Ghost Coast to Coast - אולפני Cartoon Network.
קן קילר - "The Series Has Landed", פיוצ'רמה - קיוריוסיטי ושות' ופוקס המאה ה-20
טים לונג, לארי דויל ומאט סלמן - "סיפורי התנ"ך של סימפסון", משפחת סימפסון - סרטי גרייסי ופוקס המאה ה-20
פרסי שופטים > פרס ג'יין פוריי

הוקרה על השפעה משמעותית ומיטיבה על אמנות ותעשיית ההנפשה.
דייב מאסטר
פרסי שופטים > פרס וינזור מקיי

הוקרה לתרומה משמעותית לאמנות ולתעשיית ההנפשה.
מרסל ינקוביקס
ריי פטרסון
ארני קון פדרסון
פרסי שופטים > הישג טכני בתחום האנימציה

אריק דניאלס
פרסי שופטים > תעודת הצטיינות

מלאני קרנדל
מייקל מלורי
Ask.com

| --- | --- |


מטה החברה בעיר אוקלנד, קליפורניה
 סוג:  מנוע חיפוש 
 תקופת הפעילות:  1996 – 10 בנובמבר 2010 (כ־14 שנים) 
 מייסדים:  גארט גרונר, דיוויד ורתן 
 בעלות:  IAC 
 www.ask.com
 
Ask.com (במקור: Ask Jeeves) הוא מנוע חיפוש אינטרנטי למענה שאלות שהוקם בשנת 1996 על ידי גרט גרונר ודייוויד וורט'ן בברקלי, קליפורניה. מטרתו של מנוע החיפוש היא לכוון את המחפש במהירות ובדיוק מיטבי אל העמוד העונה על שאלתו. במקרה בו הוא אינו מצליח למצוא מידע במאגר המידע שלו, הוא מפנה את המשתמש לאתרים אחרים על ידי מנועי החיפוש. התכונות המיוחדות של מנוע חיפוש Ask.com כוללות, בין היתר, מדריך מיוחד המוקדש רק לקניות יחד עם צפייה בשאלות שנשאלות ברגעים אלו ממש על ידי משתמשים אחרים. נכון ל-2008, מנוע חיפוש זה היה אחראי רק לכ-5% מכלל החיפושים בעולם.
סרגל הכלים של Ask.com, זכה לביקורות בשל התנהגותו כנוזקה והקושי להסירו מהמחשב באמצעים רגילים.
היסטוריה

Ask.com במקור נקראה Ask Jeeves, כהמחשה של עוזר אישי שתפקידו לתת תשובות לכל שאלה שנשאלה. הרעיון המקורי מאחורי ASK Jeeves היה לתת למשתמשים מענה על שאלות יומיומיות וחיפוש של מילות מפתח. כיום, Ask.com עדיין תומכת בשירות זה, יחד עם תמיכה בפתרון בעיות מתמטיות, מילון ועוד.
ב-5 ביוני 2007, Ask.com הושקה מחדש עם תמיכה בתלת מימד. ב-16 במאי 2006, Ask.com הוסיפה לתוצאות החיפוש שלה פיצ'ר של "תצוגת משקפת" מקדימה אשר נתנה למחפשים הצצה לעמוד אותו יוכלו לבקר באמצעות העברת עכבר המקפיצה, בתורה, תיבת צילום מסך של העמוד.
בדצמבר 2007, Ask.com שחררה פיצ'ר הנקרא AskEraser, המאפשר למשתמשים להסיר עצמם ממעקב שאילתות החיפוש והסרת כתובת ה־IP וערכי ה"עוגיות" שלהם. בנוסף, הם הבטיחו למחוק את המידע לאחר 18 חודשים, גם אם פיצ'ר זה איננו מופעל. על מנת לאפשר פעילות תקינה של הפיצ'ר, יש לאפשר את מעקב ה"קוקיז" בדפדפן. ב-29 ביולי 2010 Ask.com השיקה שירות שאלות ותשובות. Ask.com שחררה את גרסת המובייל של שירות זה לקראת סוף שנת 2010. נכון לאוגוסט 2019, Ask.com מגיעה לכמאה מיליון משתמשים ברחבי העולם מדי חודש.
היסטוריה > סגירתו של מנוע החיפוש

בשנת 2010, Ask.com נסגרה מפאת אי יכולתה להתמודד מול מנועי חיפוש פופולריים יותר, כגון גוגל.
כיום משתמשים באתר זה בעיקר בשביל לשאול שאלות ולא בשביל חיפוש אתרים. אתר זה משתמש באלגוריתם שונה (רשויות ורכזים) על מנת לחפש תושבות מדויקות ככל האפשר.
מידע על החברה

המשקיעים הראשונים ב-Ask.com היו "Highland Capital Partners", Institutional Venture Partners וקבוצת RODA. כיום, בעליה של Ask.com הם (InterActiveCorp (IAC. מטה החברה של Ask.com ממוקם במרכז העיר אוקלנד, קליפורניה.
מניית ASK Jeeves נסחרה בנאסד"ק בין יולי 1999 ליולי 2005, תחת הסמל ASKJ. ביולי 2005, ASKJ נרכשה על ידי IAC במחיר של 1.85 מיליארד דולר. בשנת 2012, Ask.com ביצעה שתי רכישות כחלק מאסטרטגיה רחבה שקודמה על מנת שתוכל להציע יותר תוכן באתר. ב-2 ביולי 2012, Ask.com רכשה את חברת ההזנק nRelate. לאחר מכן, רכשה החברה את מנוע המידע About.com אשר נסגר בספטמבר 2012.
ב-14 באוגוסט 2014, Ask.com רכשה רשת חברתית פופולרית הידועה בשם Askfm, בה משתמשים יכולים לשאול משתמשים אחרים שאלות עם אופציה לאנונימיות. נכון ל-14 באוגוסט 2014, Ask.fm מנתה כ-180 מיליון משתמשים מדי חודש ביותר מ-150 מדינות ברחבי העולם.
ביקורת על סרגל הכלים

סרגל הכלים של Ask.com הוא תוספת שיכולה להופיע כסרגל נוסף בחלון הדפדפן/התפריט. בגרסאות קודמות, סרגל זה הותקן, שלא בכוונת המשתמש, בזמן התקנת תוכנות-שותפות אחרות כגון ג'אבה. בשל כך, Ask.com וחברת האם שלה, IAC, ספגו ביקורת על קידום סרגל כלים שמתנהג כמו תוכנת רוגלה, שהסרתו קשה ומסובכת למשתמש היומיומי ושהתקנתו מגדירה את Ask.com כדף הבית וכמנוע החיפוש של הדפדפן ללא הוראת המשתמש. בנוסף, עלו טענות נגד זמן ההתקנה הארוך שעמד על כ-10 דקות. בנובמבר 2016, "האקרים" הצליחו להשתלט על מקור עדכוני התכנה של סרגל הגלים Ask.com והביאו להתקנה נסתרת של קודים זדוניים.
הערות שוליים

↑  Ovide, Shira (2008-05-15). "IAC to Buy Lexico to Boost Its Ask.com". Wall Street Journal (באנגלית אמריקאית). ISSN 0099-9660. נבדק ב-2019-01-22.
↑  "Remove Ask.com Search and Ask Toolbar (Uninstall Guide)". MalwareTips Blog (באנגלית אמריקאית). 2016-10-23. נבדק ב-2017-09-21.
↑  "Ask.com Takes the Lead on Log Retention; Microsoft and Yahoo! Follow". Electronic Frontier Foundation. 2007-07-20. נבדק ב-2017-03-20.
↑  Electronic Privacy Information Center, EPIC - Does AskEraser Really Erase?, epic.org, ‏10 במרץ 2008 (באנגלית)
↑  Cimpanu, Catalin. "Ask.com Q&A Service Drops July 29th". softpedia (באנגלית אמריקאית). נבדק ב-2017-03-20.
↑  "Ask.com has an iPhone app that lets you ask and get local answers - Geek.com". Geek.com (באנגלית אמריקאית). 2010-09-24. נבדק ב-2017-03-20.
↑  "Ask CEO Doug Leeds Proclaims Search Wars "Over," Says Yahoo Can Be Great Again". Search Engine Land (באנגלית אמריקאית). 2012-10-11. נבדק ב-2017-03-20.
↑  Stewart, Christopher S.; Hagey, Keach (2012-08-27). "Times Co. Sells About.com for $300 Million". Wall Street Journal. ISSN 0099-9660. נבדק ב-2017-03-20.
↑  Michael Arrington, Major Relaunch For Ask: Ask3D, TechCrunch, ‏4 ביוני 2007
↑  Magid, Larry. "IAC's Ask.com Buys Ask.fm And Hires A Safety Officer To Stem Bullying". Forbes. נבדק ב-2017-03-20.
↑    Sophie Curtis, ‏Tinder owner buys social network Ask.fm, The Telegraph, 14 August 2014
↑  Bott, Ed. "A close look at how Oracle installs deceptive software with Java updates | ZDNet". ZDNet (באנגלית). נבדק ב-2017-03-20.
↑  "How to Remove the Ask.com Toolbar From Your Browser". PCMag UK (באנגלית בריטית). 2013-07-17. נבדק ב-2017-03-20.
↑  Keizer, Gregg. "Oracle will continue to bundle 'crapware' with Java". Computerworld (באנגלית). נבדק ב-2017-03-20.
↑  "Ask toolbar updates hijacked by attackers to install suspicious code". Graham Cluley (באנגלית אמריקאית). 2016-11-23. נבדק ב-2017-03-20.
סלעית שחורה

| סלעית שחורה |
| --- | --- |
 סלעית שחורה, הפארק הלאומי אישקל, תוניסיה
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: חטפיתיים
סוג:: סלעית
מין:: סלעית שחורה
שם מדעי
 Oenanthe leucura ‏גמלין, 1789
תחום תפוצה
 מפת התפוצה של סלעית שחורה

ביצים של סלעית שחורה מהתת-מין O. l. syenitica, מאוסף מוזיאון טולוז
סַלְעִית שְׁחוֹרָה (שם מדעי: Oenanthe leucura) היא מין של ציפור שיר שייכת לסוג סלעית, ששויך בעבר למשפחת הקיכליים, אך כיום מוגדר במשפחת החטפיתיים.
בישראל תועדה תצפית שגויה שלה בדצמבר 1982 באילת, אך בעקבות הגדרתה ותיאורה של סלעית הבזלות, הגיעו להבנה כי מדובר היה בזיהוי שגוי של בזלות, והיא הוסרה מרשימת ציפורי הארץ במאמר שהתפרסם ב-2012.
טקסונומיה ואטימולוגיה

שם הסוג Oenanthe נגזר מהמילים ביוונית העתיקה oenos (οίνος), "יין" ו-anthos (ανθός), "פרח". זה מתייחס לחזרתה של הסלעית האירופית ליוון באביב בדיוק בזמן פריחת הגפנים. השם האנגלי לסלעית "wheatear" אינו נגזר מ"חיטה" או "אוזן", אלא הוא השחתה לשונית מהמאה ה-16 של "לבן" ו"עכוז", ומתייחס לשת הלבן הבולט שנמצא ברוב המינים.
שם המין הספציפי leucura מגיע מיוונית עתיקה, מהמילים leukos - לבן; ו-oura - זנב.
טקסונומיה ואטימולוגיה > תת-מינים

ישנם שני תת-מינים מוכרים:
O. l. leucura (יוהאן פרידריך גמלין, 1890) – תת-המין הטיפוסי. יציב בפורטוגול, ספרד, ודרום צרפת.
O. l. riggenbachi (תאודור פון הויגלין, 1869) – יציב בצפון-מערב אפריקה.
תפוצה ובית גידול

זהו מין יציב לרוב, המקנן על צוקים ומדרונות סלעיים, מגובה פני הים ועד לרום של 3,000 מטר (לרוב עד 2,000), בצפון-מערב אפריקה ואיבריה.
סלעית זו חובבת נופים צחיחים ותלולים עם קירות סלע, סלעים מפוזרים, אדמה חשופה ושיחים דלילים, תוך הימנעות משטחים שטוחים. היא מאכלסת גיאיות, נקיקים, ואדיות תלולי צדדים, גבעות, מחשופים, צוקי-ים, יישובים עתיקים בראש גבעות, חורבות ובתים נטושים עתיקים, באזורים מיוערים, סמי-מיוערים, וסמי-מדבריים, ואזורים חשופים.
תפוצה ובית גידול > קינון

עונת הקינון נמשכת מינואר עד יוני בצפון-מערב אפריקה. בספרד בניית הקן מתחילה באמצע פברואר ובפירנאים מאמצע אפריל. הקן בצורת גביע מגושם של עשב ושורשים, המרופד בשיער ונוצות וממוקם מתחת לסלע או ציצת עשב, או בתוך חור בסלע, בגדת הוואדי או בקיר. בתטולה שלוש עד חמש ביצים.
תיאור

זוהי סלעית גדולה ועגלגלה, באורך 16–18 ס"מ, בעלת ראש גדול יחסית ומקור כבד. הזכר הבוגר שחור כולו מלבד השת והזנב הלבנים. הנקבה דומה, אבל חומה כהה ולא שחורה.
היא דומה לסלעית שחורת-בטן, O. leucopyga, המתרבה גם היא בחלק האפריקאי של תחום תפוצה של הסלעית השחורה, אך לשחורה השמנמנה יותר יש דגם "T" הפוך ושחור על זנבה הלבן, ואילו לשחורת-בטן יש רק מרכז שחור בזנבה. לסלעית שחורה לעולם לא תהיה כיפה לבנה, אולם גם לפרטים צעירים של שחורת-בטן חסרה תכונה זו.
מזונה של סלעית זו הוא בעיקר חרקים, לטאות קטנות ומעט מקור צמחי.
השירה שלה מורכבת מציוצים צרודים, מעט נמוכים יותר משל סלעיות אחרות בתפוצה, ודומה לזו של הקיכלי.
סטטוס

למין זה יש טווח תפוצה גדול, ועל אף שהאוכלוסייה נמצאת במגמת ירידה באירופה מסווג מין זה במצב שימור "ללא חשש" על-ידי האיגוד הבינלאומי לשימור הטבע ומשאבי הטבע (IUCN). מוערך כי גודל האוכלוסייה באירופה ירד ב-30–49% תוך 12.3 שנים (שלושה דורות). על פי החשד, שאר האוכלוסייה העולמית יציבה בהיעדר ראיות לירידה או איומים מהותיים.
באירופה מעריכים כי האוכלוסייה המקננת מונה 6,500–6,900 זוגות, מה שמשתווה ל-13,100–13,900 פרטים בוגרים. אירופה מהווה כ-20% מטווח התפוצה העולמי, כך שהערכה ראשונית מאוד של גודל האוכלוסייה העולמית עומדת על 65,500–69,500 פרטים בוגרים, אם כי יש צורך באימות נוסף של הערכה זו.
גלריה

בוגר, מרזוגה, מרוקו
בתעופה, ניתן להבחין בדגם הזנב האופייני
ביצים, אוסף מוזיאון ויסבאדן
הערות שוליים

↑  סלעית שחורה באתר הרשימה האדומה של IUCN
↑  Hadoram Shirihai, Correcting the identification of two rare wheatear records in Israel, The Bulletin of the British Ornithologists’ Club 132 (4), 2012, עמ' 226–235
↑  Jobling, James A. (2010). The Helm Dictionary of Scientific Bird Names. London, United Kingdom: Christopher Helm. pp. 280, 310. ISBN 978-1-4081-2501-4.
↑  Black Wheatear, Oenanthe leucura (Gmelin, JF, 1789), observation.org
↑  Oenanthe leucura (Gmelin, 1789), Taxonomic Serial No.: 561653, Integrated Taxonomic Information System
1 2 3 4  Black Wheatear, Oenanthe leucura, BirdLife Data Zone
CEH

CEH (ראשי תיבות באנגלית של Certified Ethical Hacker, תרגום: האקר אתי מוסמך) היא הסמכה המתקבלת על ידי הוכחת הידע הדרוש להערכת רמת האבטחה של מערכות ממוחשבת, תוך מענה על שאלות הקשורות לטכניקות בדיקות חדירוּת. הקוד של בחינת CEH הוא 312-50. למרות שההסמכה (והקורס) המכונים Version 10 (גרסה 10), המבחן לא השתנה מאז v8, ולכן קוד הבחינה נשאר 312-50.
בדיקות חדירות מוזמנות על ידי ארגונים השוכרים מוסמך לפריצה אתית כדי לחדור לרשתות ולמערכות המחשב במטרה למצוא ולתקן פגיעויות אבטחה. ה-EC-Council מציעה עוד הסמכה, המכונה CNDA (אדריכל הגנת רשת מוסמך). אישור זה נועד עבור סוכנויות של ממשלת ארצות הברית וזמין רק לחברים של סוכנויות ממשלתיות מסוימות, כולל כמה קבלנים פרטיים של הממשלה, בעיקר תוך עמידה בהנחיית משרד ההגנה 8570.01-M.
הערות שוליים

↑  "Certified Ethical Hacking v9 (CEH v10) Certification and Training Course" (PDF). www.eccouncil.org. נבדק ב-2016-09-27.
↑  "Ethical Hacking, Undergraduate Program, Abertay University". www.abertay.ac.uk. אורכב מ-המקור ב-2016-03-24. נבדק ב-2016-03-28.
↑  "Certified Network Defense Architect - EC-Council". eccouncil.org. אורכב מ-המקור ב-2012-06-12.
שלי-אן פרייזר-פרייס

שלי-אן פרייזר-פרייס (באנגלית: Shelly-Ann Fraser-Pryce, נולדה ב-27 בדצמבר 1986) היא אתלטית ג'מייקנית. אלופה אולימפית פעמיים ברציפות (בייג'ינג 2008 ולונדון 2012), ו-5 פעמים אלופת העולם (ברלין 2009, מוסקבה 2013, בייג'ינג 2015, דוחה 2019, ויוג'ין 2022) בריצת 100 מטר.
זוכת 8 מדליות אולימפיות: 3 מדליות זהב, 4 כסף ו-1 ארד. זוכת 15 מדליות באליפויות העולם: 10 מדליות זהב, 4 כסף ו-1 ארד. היא האישה היחידה בהיסטוריה שהחזיקה בשני תארים (100 מטר ו-200 מטר) במקביל. בעלת התוצאה השלישית בטיבה בכל הזמנים בריצת 100 מטר (10.63 שניות).
ביוגרפיה

פרייזר נולדה וגדלה בקינגסטון, ג'מייקה.
ביוגרפיה > 2008

לפני אולימפיאדת בייג'ינג (2008) התאמנה פרייזר עם האצן אסאפה פאוול. במשחקים עצמם היא זכתה במדליית זהב בריצת 100 מטר בשיא אישי חדש של 10.78 שניות, שיפור של 59 מאיות משיאה האישי, לפני בנות ארצה שרון סימפסון וקרון סטיוארט שזכו במדליית כסף כל אחת (10.98 שניות) ובכך הפכה לאלופה האולימפית הג'מייקנית הראשונה בריצת 100 מטר ובעלת התוצאה השנייה בטיבה של אצנית ג'מייקנית אי פעם. בריצת שליחות 4x100 מטר, הייתה נבחרת הנשים מג'מייקה מועמדת לניצחון, לאחר שבסיבוב הראשון קבעה הנבחרת תוצאה של 42.24 שניות, שהייתה הטובה ביותר מבין כל 16 הנבחרות המשתתפות. אולם בריצת הגמר פסלה הנבחרת בהעברת המקל וסיימה ללא תוצאה.
בסיום השנה זכתה במדליית זהב גם בגמר האתלטיקה העולמי בתוצאה של 10.94 שניות.
ביוגרפיה > 2009

במהלך שנת 2009 המשיכה פרייזר להתאמן עם פאוול לקראת אליפות העולם. בתחרות הגולדן ליג ברומא סיימה במקום השני בריצת 100 מטר אחרי קרון סטיוארט בתוצאה של 10.91 שניות. באליפות העולם שנערכה בברלין, גרמניה זכתה בשתי מדליות זהב, בריצת 100 מטר, בשיא ג'מייקני חדש, תוצאת השנה בעולם ובתוצאה השלישית בטיבה בכל הזמנים של 10.73 שניות, לפני קרון סטיוארט (10.75 שניות) וכרמליטה ג'טר מארצות הברית (10.90 שניות) ובכך הייתה לאישה הראשונה שמחזיקה בתואר האלופה האולימפית והאלופה העולמית בו זמנית ובריצת שליחות 4x100 מטר בתוצאה של 42.06 שניות, לפני איי הבהאמה (42.29 שניות) וגרמניה (42.87 שניות).
בגמר האתלטיקה העולמי שנערך ב-13 בספטמבר באותה השנה בסלוניקי, יוון, זכתה במדליית כסף בריצת 100 מטר בתוצאה של 10.89 שניות.
ביוגרפיה > 2010 > השעיה בשל אימרוץ

ב-22 בפברואר מונתה לשגרירה של רצון טוב של ג'מייקה מטעם יוניצ"ף. ב-23 במאי, לאחר תחרות בגראנד פרי של שאנגחאי מסבב ליגת היהלום, נכשלה בבדיקת סמים לאחר שלטענתה השתמשה בתרופות לכאב שיניים. באוקטובר 2010 הושעתה לחצי שנה מהמסלול.
ביוגרפיה > 2011

באליפות העולם שנערכה בטגו שבקוריאה הדרומית בשנת 2011 זכתה במדליית כסף בריצת שליחות 4x100 מטר בתוצאה של 41.70 שניות, אחרי ארצות הברית (41.56 שניות) ולפני אוקראינה (42.51 שניות). בריצת 100 מטר היא סיימה במקום רביעי בתוצאה של 10.99 שניות.
ביוגרפיה > 2012

במבחנים הג'מייקנים לאולימפיאדת לונדון (2012) שנערכו בקינגסטון ביוני 2012 ניצחה בריצת 100 מטר, בתוצאת השנה בעולם ובשיא אישי חדש של 10.70 שניות. במשחקים עצמם היא זכתה ב-3 מדליות, 1 זהב ו-2 כסף. מדליית זהב בריצת 100 מטר, בפעם השנייה ברציפות בתוצאה של 10.75 שניות, לפני כרמליטה ג'טר מארצות הברית (10.78 שניות) ובת ארצה ורוניקה קמפבל-בראון (10.81 שניות). מדליות כסף בריצת 200 מטר בשיא אישי חדש של 22.09 שניות, אחרי אליסון פליקס מארצות הברית (21.88 שניות) ולפני כרמליטה ג'טר (22.14 שניות) ובריצת שליחות 4x100 מטר בשיא לאומי חדש של 41.41 שניות, אחרי ארצות הברית שקבעה שיא עולם חדש של 40.82 שניות ולפני אוקראינה (42.04 שניות).
ביוגרפיה > 2013

באליפות העולם שנערכה במוסקבה שברוסיה באוגוסט 2013 זכתה פרייס ב-3 מדליות זהב, לראשונה בתולדות התחרות ובכך הייתה לאתלטית המצטיינת באליפות: בפעם השנייה בריצת 100 מטר בתוצאה של 10.71 שניות לפני מיוריאל אהורה מחוף השנהב (10.93 שניות) וכרמליטה ג'טר (10.94 שניות), בריצת 200 מטר בתוצאה של 22.17 שניות, לפני מיוריאל אהורה (22.32 שניות) ובלסינג אוקגבארה מניגריה (22.32 שניות) ובריצת שליחות 4x100 מטר בשיא אליפות חדש של 41.29 שניות, לפני ארצות הברית (42.75 שניות) ובריטניה (42.87 שניות).
ביוגרפיה > 2015

באליפות העולם שנערכה בבייג'ינג, סין באוגוסט 2015 זכתה פרייס ב-2 מדליות זהב. בריצת 100 מטר בתוצאה של 10.76 שניות לפני דפנה סחיפרס מהולנד שקבעה שיא לאומי חדש של 10.81 שניות וטורי בואי מארצות הברית (10.86 שניות) ובריצת שליחות 100×4 מטר זכתה עם ורוניקה קמפבל-בראון, נטשה מוריסון ואליין תומפסון בשיא אליפות חדש של 41.07 שניות, לפני ארצות הברית (41.68 שניות) וטרינידד וטובגו שקבעה שיא לאומי חדש של 42.03 שניות.
ביוגרפיה > 2016

באולימפיאדת ריו דה ז'ניירו (2016) זכתה פרייס בשתי מדליות, כסף וארד. מדליית כסף בריצת שליחות 4x100 מטר בתוצאה של 41.36 שניות, אחרי ארצות הברית (41.01 שניות) ולפני בריטניה (41.77 שניות). מדליית ארד בריצת 100 מטר בתוצאה של 10.86 שניות, אחרי אליין תומפסון (10.71 שניות) וטורי בואי (10.83 שניות) ולא הצליחה להגן על תוארה.
ביוגרפיה > 2019 > 4 פעמים אלופת העולם בריצת 100 מטר

באליפות העולם שנערכה בדוחה בספטמבר 2019 זכתה פרייזר-פרייס בפעם הרביעית במדליית זהב בריצת 100 מטר בתוצאת השנה בעולם של 10.71 שניות, לפני דינה אשר-סמית' מבריטניה (10.83 שניות) ומארי-ז'וזה טה לו מחוף השנהב (10.90 שניות).
ביוגרפיה > 2021

בתחרות שנערכה בקינגסטון, ב-5 ביוני 2021 קבעה בריצת 100 מטר שיא ג'מייקה חדש של 10.63 שניות, ובכך דורגת שנייה בכל הזמנים בריצה זו.
באולימפיאדת טוקיו היא זכתה בשתי מדליות, זהב וכסף. מדליית זהב בריצת שליחות 4x100 מטר ביחד עם בריאנה ויליאמס, אליין תומפסון-הרה ושריקה ג'קסון בתוצאה של 41.02 שניות, לפני ארצות הברית (41.45 שניות) והממלכה המאוחדת (41.88 שניות) ומדליית כסף בריצת 100 מטר
בתוצאה של 10.74 שניות, אחרי אליין תומפסון-הרה שקבעה שיא אוליממפי חדש של 10.61 שניות ולפני שריקה ג'קסון (10.76 שניות). נוסף לכך, היא סיימה במקום רביעי בריצת 200 מטר בתוצאה של 21.94 שניות.
ביוגרפיה > 2022 > 5 פעמים אלופת העולם בריצת 100 מטר

באליפות העולם שנערכה ביוג'ין, אורגון באוגוסט 2023 זכתה ב-3 מדליות, 1 זהב ו-2 כסף. מדליית זהב בפעם החמישית בריצת 100 מטר בשיא אליפות חדש של 10.67 שניות, לפני חברותיה לנבחרת שריקה ג'קסון (10.73 שניות) והאלופה האולימפית אליין תומפסון-הרה (10.81 שניות) ומדליות כסף בריצת 200 מטר בתוצאה של 21.81 שניות, אחרי שריקה ג'קסון שקבעה שיא אליפות חדש של 21.45 שניות ולפני דינה אשר-סמית' מהממלכה המאוחדת (22.02 שניות) ובריצת שליחות ביחד עם קמבה נלסון, אליין תומפסון-הרה ושריקה ג'קסון בתוצאה של 41.18 שניות, אחרי ארצות הברית 41.14 שניות ולפני גרמניה (42.03 שניות).
ביוגרפיה > 2023

באליפות העולם שנערכה בבודפשט, הונגריה באוגוסט 2023 זכתה במדליית ארד בריצת 100 מטר בתוצאה של 10.77 שניות, אחרי שקארי ריצ'רדסון מארצות הברית שקבעה שיא אליפות חדש של 10.65 שניות ושריקה ג'קסון (10.72 שניות).
חייה האישיים

בינואר 2011 נישאה לג'ייסון פרייס וב-7 באוגוסט 2017 נולד בנם, ציון פרייס.
שיאים אישיים > אצטדיון

ריצת 100 מטר: 10.60 שניות (2021)
ריצת 200 מטר: 21.79 שניות (2021)
שיאים אישיים > אולם

ריצת 60 מטר: 6.98 שניות (2014)
הערות שוליים

↑  Golden Gala Roma (ITA) - Friday, Jul 10, 2009 באתר התאחדות האתלטיקה הבינלאומית
| --- | --- |
בקרת זהויות :  World Athletics: 14285680 
]
פרדוקס הכול-יכול

פרדוקס הכול-יכול, או טיעון התכונות הסותרות, הוא פרדוקס המערער על היותו של מושג האומניפוטנטיות (כול-יכולוּת) כמוגדר היטב.
ממילא לכאורה הפרדוקס נוגד את קיומה של ישות המוגדרת ככל-יכולה ומצביע על היותה רב-יכולה במקום זאת ולכן יש לו השלכות בתחום התאולוגיה.
לפרדוקס צורות שונות, כגון "האם מי שהוא כל-יכול מסוגל ליצור אבן שאותה הוא לא יוכל להרים?", "האם מי שהוא כל-יכול יכול ליצור כיסא העשוי רק מברזל אבל רק מנחושת בו זמנית?", "האם מי שהוא כל -יכול יכול ליצור עיגולים מרובעים?", "האם מי שהוא כל-יכול יכול לממש החלטה להפסיק להיות כל-יכול?" או "האם מי שהוא כול יכול וכל יודע מסוגל לברוא אדם המסוגל לעשות משהו ולהיות היחיד היודע זאת?".
מעלי השאלות הללו טוענים כי שאלות אלה מובילות לסתירה ובעיקר מראות שכל-יכולות היא למעשה רב-יכולות, כלומר היא היכולת לעשות כל שניתן לעשות בלי להגיע לסתירה.
קטגוריות של כל-יכולות

ישנן מספר דרכים להגדיר את הטענה "א' הוא כל-יכול":
"א' כל-יכול באופן אבסולוטי" משמעותה ש"א" יכול לעשות כל דבר בכלל. בפרט כל דבר הניתן לתיאור על ידי רצף של מילים, גם אם ניתן להראות שרצף המילים הזה מכיל סתירה פנימית. הפרדוקס במלוא חריפותו מתייחס בעיקר להגדרה מסוג זה. תומכים באפשרות קיומה של ישות כזאת פותרים את הפרדוקס על ידי הטענה שישות כל-יכולה איננה כפופה להיגיון האנושי.
"א' כל-יכול" משמעותה שהטענה "א' יכול ב'" היא נכונה אם ורק אם ב' הוא תיאור עקבי של פעולה. הגדרה כזאת פותרת חלק מהפרדוקס, אך קיימת דעה כי היא איננה מתחמקת מהמקרה שבו ב' מוגדר כ"אבן שהיוצר שלה איננו מסוגל להרים אותה"; תיאור כזה של ב' איננו מכיל כל סתירה פנימית בפני עצמו, שהרי אנשים מסוגלים לייצר חפצים שהם אינם מסוגלים להרים. נובע מכך שאנשים מסוגלים לעשות דברים שכל-יכול (בהגדרתו זו) איננו יכול. קיימת גם דעה הסוברת שבהחלת המשפט "אבן שהיוצר שלה איננו מסוגל להרים אותה" על כל-יכול, נוצר המשפט "אבן שכל-יכול איננו מסוגל להרים אותה" והוא כמובן מכיל סתירה פנימית, ולכן הגדרה זו פותרת גם מקרים אלו.
"א' כל-יכול" משמעותה שהטענה "א' יכול ב'" היא נכונה אם ורק אם "א' עשה ב'" הוא תיאור נטול סתירה פנימית. הגדרה כזאת פותרת את הפרדוקס המקורי לחלוטין, אך עדיין טומנת בחובה בעיות מוסריות (אם ב' הוא "לשקר") או בעיות של זמנים (אם ב' הוא "להביא לכך שירושלים מעולם לא הייתה קיימת"). כמו כן, הגדרה כזאת עשויה לא לספק תאולוגים או מאמינים הרואים בהגדרה של האל ככל-יכול מצורה "מופחתת" כזאת פגיעה באל.
"א' הוא נאדר" - זו הגדרה חלשה יותר, המגדירה את א' בתור ישות החזקה מכל ישות קיימת אחרת, ואף ישות איננה עשויה להתחרות בא', אף לא בחוסר הצלחה.